Frikas Meieris

Frikas Meieris arba Fricas Meieris ()Arnoldas Piročkinas. Klaipėdos krašto teismai – antilietuviškos politikos atrama // „Mokslo Lietuva“, 2010 m. kovo 18 d. Nr. 6 (428) (1893 m. liepos 16 d. Eikelis, Vokietija – 1967 m. vasario 6 d. Brazilijoje) – Vokietijos ir Lietuvos teisininkas, diplomatas.

 Biografija 
Brandos atestatą įgijo Klaipėdoje, po to studijavo Heidelbergo, Miuncheno ir Strasbūro universitetuose. Teisės (1918 m.) ir valstybės valdymo (1919 m.) mokslų daktaras. Saaro žemės Prekybos rūmuose dirbo sekretoriumi.

1920 m. grįžo į Klaipėdą, dirbo Krašto Pramonės ir prekybos rūmų pirmuoju sekretoriumi, vėliau – juridiniu konsultantu. 1923 m. pasiųstas Klaipėdos krašto ekonominių reikalų ekspertu į Paryžių ir Ženevą. Nuo 1926 m. uostamiestyje dirbo įvairių įstaigų (tame tarpe ir Klaipėdos krašto direktorijos) juridiniu konsultantu. Kartu su Mykolu Tolišiumi tuo metu buvo vieninteliai klaipėdiečiai advokatai, kurie mokėjo lietuviškai.Arnoldas Piročkinas. Klaipėdos krašto teismai – antilietuviškos politikos atrama // „Mokslo Lietuva“, 2010 m. kovo 18 d. Nr. 6 (428) 1932 m. buvo komandiruotas į Stokholmo Tarptautinį trečiųjų teismą ginti Lietuvos Respublikos Susisiekimo ministerijos interesų, tais pačiais metais paskirtas Ispanijos konsulu Lietuvai. 1939 m. naciams užėmus Klaipėdos kraštą, F.Meieris išvyko į Pietų Ameriką.

Apsigyveno Buenos Airėse, vėliau persikėlė į Rio de Žaneirą. Į pastarąjį miestą atvykusio LR Prezidento Antano Smetonos įsakymu 1941 m. vasario 26 d. paskirtas konsulu. Vėliau Frikas Meieris šiame mieste įsteigė Lietuvos pasiuntinybę, į kurią kultūros ir spaudos attache dirbti pakvietė žinomą visuomenės veikėją Petrą Babicką, o pats 1943 m. buvo paskirtas pirmuoju sekretoriumi, po to – laikinuoju reikalų patikėtiniu. 1951–1961 m. dr. F.Meieris dirbo LR pasiuntinybės įgaliotuoju ministru Brazilijoje. Pasiuntinybė Pietų Amerikoje gynė Lietuvos Resublikos interesus, skleidė žinias apie okupuotą tėvynę. Frikas Meieris tomis temomis išspausdino eilę straipsnių brazilų periodikoje, kartu su estų ir latvių išeivių intelektualais išleido knygą apie Baltijos valstybes. Jo plunksnai priklauso ir nedidelis portugalų–lietuvių kalbų žodynėlis.

 Bibliografija 
 Os Estados Bálticos: Estônia, Letônia, Lituânia / [Karl Ast, Peters Z. Olins, Petras Babickas, Frikas Meieris]; [Alfredo Teodoro Rusins, traduziu]. – Rio de Janeiro: Publicado pelas Representações Diplomáticas dos Estados Bálticos, 1945
 Portugalų kalbos žodynėlis / išleido Frikas Meieris. – Rio de Janeiro: Frikas Meieris, 1948
 Os Estados Bálticos: Estônia, Letônia, Lituânia / [Karl Ast, Peters Z. Olins, Petras Babickas, Frikas Meieris]; [Alfredo Teodoro Rusins, traduziu]. – Rio de Janeiro: Publicado pelas Representações Diplomáticas dos Estados Bálticos, 1951Eglė Karalienė. Su gimtadieniu, Rio! 

 Išnašos 

 Šaltiniai 
 Meieris, Frikas// Mažosios Lietuvos enciklopedija, t. III, p. 48

Kategorija:Lietuvos ambasadoriai
Kategorija:Lietuvos konsulai
Kategorija:Lietuvos teisininkai
Kategorija:Konsulai
Kategorija:Vokietijos teisininkai